Uutiskirje 6.4. - Tytti Tuppurainen
Muutoin kehysriihi oli mahalasku. Hallitus jatkaa hedelmätöntä ja sosiaalisesti epäoikeudenmukaista leikkauslinjaansa. Nyt leikataan lähes kaikista sosiaalisista tulonsiirroista: esimerkiksi sairaspäivärahoista, työmarkkinatuesta ja lapsilisistä. Työllisyystavoitteet jäävät toiveajatteluksi; työllisyysmäärärahojen 37 miljoonan euron kohennus jää auttamattomasti liian vajaaksi.
Kehysriihen yhteydessä sovittiin taas uudet nuotit sote-uudistukselle. Keskusta näyttää saaneen läpi pitkäaikaisen tavoitteensa maakuntahallinnosta, ja kokoomus puolestaan terveydenhuollon yksityistämisen. Niin moni asia sotessa on kuitenkin vielä auki, että oletettavasti tarina jatkuu vielä.
Keskustelu perustulosta on jatkunut vilkkaana. Aihe on ajankohtainen etenkin nyt kun hallitus kaavailee perustulokokeilua. Vaikka perustulosta puhutaan paljon myönteiseen sävyyn, se ei kuitenkaan ole ihmelääke. Perustulo ei ratkaise byrokratian ongelmia, kannustinloukkuja ja köyhyyttä, vaan saattaa lisätä syrjäytymistä. Tarvitsemme kohdistettuja toimia näiden ongelmien ratkaisemiseksi.
Olin Ylen Aamu-TV:ssä perjantaina 1.4. keskustelemassa perustulosta Vasemmistoliiton Li Anderssonin ja Vihreiden Ville Niinistön sekä Kokoomuksen Elina Lepomäen kanssa. Tästä linkistä pääset katsomaan Ylen ohjelmatallenteen.
Eduskunta hyväksyi maaliskuun lopulla kiistellyn metsähallituslain. SDP vastusti voimakkaasti hallituksen esitystä metsähallituslain uudistamisesta. SDP:n mielestä hallituksen esitys metsähallituslaista oli kyseenalainen muun muassa yhtiöittämisen sekä niin kutsutun kolmannen taseen osalta. Eduskunnassa tiistaina 29.3. pitämässäni puheenvuorossa vetosin hallitukseen, että metsähallituslaki laadittaisiin uudelleen. Puheenvuoroni kokonaisuudessaan pääset lukemaa eduskunnan verkkosivuilta tästä linkistä.
Ø Tämän vuoden Risto Rohkea -tunnustuksen sai arkkipiispa Kari Mäkinen